Struve 2398

Struve 2398, også kjent under betegnelsen Gliese 725,Mitchell Charity. What color are the stars? er et binært stjernesystem i stjernebildet Dragen. Dobbeltstjernen er den femtende nærmeste stjernen til Solen. Begge stjernene er røde dverger og begge viser stor variasjon i lysstyrke, noe som er vanlig for slike flarestjerner. Dobbeltstjernen har en omløpstid på omkring 295 år, med en middelavstand på rundt 56 astronomiske enheter mellom de to stjernene. Dobbeltstjernesystemet har en baneeksentrisitet på 0,70, noe som betyr at det går i en ellipseformet bane. Struve 2398 A/B sender ut røntgenstråling.

Struve 2398 er stjerne nummer 2398 i Struve-katalogen om dobbeltstjerner som ble utarbeidet av den baltisk-tyske astronomen Friedrich Georg Wilhelm von Struve på 1800-tallet. Astronomens etternavn, og dermed også stjernens identifikator, blir enkelte ganger angitt ved den greske bokstaven sigma, Σ.

 Se også 
 Liste over de nærmeste stjernene

 Referanser 
 Listet som ADS 11632.

 Se tabell 3.

 Eksterne lenker 
 Om Struve 2398 på solstation.com 
 Om Struve 2398 på daviddarling.info 
 David's Astronomy Pages: Nearby stars 
 The Nearest Stars 
 Red Dwarfs LFT 1431/2 

Kategori:Hovedseriestjerner klasse M
Kategori:Dragen
Kategori:Artikler i astronomiprosjektet